Gandia reposa els panells vandalitzats de l'exposició 'Planificant la diversistat LGTBI+, Art i Cultura'
22 maig 2025

## Gandia reposa els panells vandalitzats de l'exposició 'Planificant la diversistat LGTBI+, Art i Cultura'22 maig 2025Última actualització: 22 maig 2025

![](../gestion/img/9b8098125ae2606ae1a38e58dee104ae54ea6fa87b5656ebc590cb97c0ec9d54.jpeg)  
  

L'Ajuntament de Gandia ha procedit aquest matí a la reposició dels sis panells de l'exposició ‘**Planificant la diversitat LGTBI+, Art i Cultura**’ que van ser vandalitzats la matinada del passat dimarts.  
Es tracta d’una mostra a l'aire lliure ubicada al passeig de les Germanies, davant de la Casa de la Marquesa. Constitueix una de les activitats destacades del Gandia Pride 2025. 

L’exposició consta de 16 panells distribuïts en quatre cubs gegants, que presenten collages i obres artístiques centrades en la diversitat sexual i de gènere, amb l’objectiu de visibilitzar i celebrar les identitats LGTBI+.

Després de la reposició, la regidora delegada d’Igualtat, Diversitat i LGTBI, **Maribel Codina**, ha declarat que actes com els que es van produir el passat dimarts “_no tenen cabuda en una ciutat diversa i integradora. Aquestes demostracions vandàliques i d’odi no fan més que reafirmar-nos en el nostre compromís amb el col·lectiu LGTBI i ens recorden que hem de continuar treballant en aquest sentit”_.

[Twittear](https://twitter.com/share)